钦定古今图书集成/理学汇编/学行典/第246卷 > 鹿府
## 钦定古今图书集成/理学汇编/学行典/第246卷 > 鹿府

按《定兴县志》：鹿府号龙江，忍柔多隐德。里有悍少年，
门前醉骂，闭户静听，戒家人勿哗。家人不能平，欲以
理说曰：“彼此时纯以酒用事，醒当自愧耳。”翌日来谢
过，龙江曰：“吾固料汝之无他。”竟不与较。其子登科之
年，家人粜豆种，乡闾争籴之，因雨小未芽，籴者以为
败种也，殴至门，詈辱之，一一倍偿其价。后雨足芽生，
苗且勃然，家人辈欲送之官，龙江曰：“吾家今年得第，
便有此举，人皆谓我倚势也”，终不较